Stegelneset kapell

Stegelneset kapell, også kalt Vardø kapell, står ved kirkegården på Steglneset, omkring 200 meter sør for Vardøhus festning i Vardø by i Vardø kommune i Finnmark fylke, og er en tømret langkirke bygget i 1908. 

I 1907–1908 ble det laget til en ny kirkegård i Vardø fordi det begynte å bli plassmangel på den gamle, og kapellet ble bygget i forbindelse med dette. Byggmester for kapellet var Lars Johnsen. Det finnes lite av skriftlige kilder om kapellet fra de første årene, men det ser ut til å ha blitt lite brukt. Ifølge muntlige kilder ønsket folk å ha gravferdene fra Vardø kirke, selv om det var den nye kirkegården som skulle brukes.

I motsetning til Vardø kirke ble ikke kapellet ødelagt under andre verdenskrigen. På 1990-tallet måtte det restaureres og det stod ferdig i 1997. I de seinere år har det blitt mer populært å bruke, og det blir nå holdt bryllup og barnedåper så vel som gravferdsgudstjenester i kapellet.
mini|venstre|Vardø sett fra fastlandet. Kapellet og kirkegården ligger midt i bosetningen på fotografiet, mens Vardø kirke ligger nær høyre kant. 

 Referanser 
Arkitekturguide for Nord-Norge og Svalbard: «Vardø kapell»

 Kilder 
 Arkitekturguide for Nord-Norge og Svalbard: «Vardø kapell»
 «Oversikt over nåværende kirker» på nettstedet kirkekonsulenten.no

 Eksterne lenker 


Kategori:Kirker i Vardø
Kategori:Norske kirker fra 1908
Kategori:Kirker i Varanger prosti